Diari Oficial de la Generalitat Valenciana


Sumari del DOGV 7968, del 30-01-2017 (2017/704)

RESOLUCIÓ de 20 de gener de 2017, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari i el procediment per a l'admissió i matriculació, per a cursar els ensenyaments esportius de cicle inicial i cicle final de grau mitjà i cicle superior de grau superior de Futbol i Futbol Sala, cicle inicial de grau mitjà i cicle superior de grau superior d'Esgrima i cicle inicial de grau mitjà d'Hípica, en el Centre Integrat de Formació Professional Complex Educatiu de Cheste, durant el curs acadèmic 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7968

Data del DOGV
:   30-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/704


Data del document
:   20-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * examen
    * centre d'ensenyament

RESOLUCIÓ de 20 de gener de 2017, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari i el procediment per a l'admissió i matriculació, per a cursar els ensenyaments esportius de cicle inicial i cicle final de grau mitjà i cicle superior de grau superior de Futbol i Futbol Sala, cicle inicial de grau mitjà i cicle superior de grau superior d'Esgrima i cicle inicial de grau mitjà d'Hípica, en el Centre Integrat de Formació Professional Complex Educatiu de Cheste, durant el curs acadèmic 2016-2017. [2017/704]  
  
  
La Llei orgànica 2/2006, de 3 de maig, d'educació, integra els Ensenyaments Esportius dins de l'oferta del sistema educatiu actual, els dóna la consideració d'ensenyaments de règim especial i regula els seus aspectes fonamentals a través del capítol VIII del títol I.  
La Llei orgànica 8/2013, de 9 de desembre, per a la millora de la qualitat educativa, referència els ensenyaments esportius en l'article 50 i 51, que modifiquen diferents aspectes de la Llei orgànica 2/2006, de 3 de maig, d'educació.  
Així mateix, el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, reconeix i impulsa els Ensenyaments Esportius en aparéixer configurats, per primera vegada, amb el mateix tractament que els altres ensenyaments del sistema educatiu i el Decret 132/2012, de 31 d'agost, del Consell, regula els ensenyaments esportius de règim especial a la Comunitat Valenciana.  
Per mitjà del Reial decret 320/2000, de 3 de març, s'estableixen els títols de Tècnic Esportiu i Tècnic Esportiu Superior en les especialitats de Futbol i Futbol Sala, s'aproven els corresponents ensenyaments mínims i es regulen les proves i els requisits d'accés a aquests ensenyaments i l'Ordre ECD/2023/2002, de 30 de juliol (BOE 08.08.2002), estableix, per a l'àmbit territorial de competència del Ministeri d'Educació, els currículums i les proves i els requisits d'accés corresponents als títols de Tècnic Esportiu i de Tècnic Esportiu Superior, de les especialitats de Futbol i Futbol Sala que serà d'aplicació supletòria a la nostra Comunitat.  
Així mateix, el Reial decret 911/2012, de 8 de juny,estableix el títol de Tècnic Esportiu en Esgrima i fixa els seus ensenyaments mínims i els requisits d'accés, i el Reial decret 912/2012, de 8 de juny, estableix el títol de Tècnic Esportiu Superior en Esgrima i fixa els seus ensenyaments mínims i els requisits d'accés; l'Ordre ECD/2076/2014, de 4 de novembre, i l'Ordre ECD/2077/2014, de 4 de novembre, estableixen el currículum dels cicles inicial i final de grau mitjà corresponent al títol de Tècnic Esportiu en Esgrima, i del cicle de grau superior corresponent al Títol de Tècnic Esportiu Superior en Esgrima, respectivament.  
  
Finalment, el Reial decret 933/2010, de 23 de juliol, estableix els títols de Tècnic Esportiu en les disciplines hípiques de Salt, Domadura i Concurs Complet, i Tècnic Esportiu en les disciplines hípiques de Resistència, Orientació i Turisme Eqüestre, i fixa els seus ensenyaments mínims i els requisits d'accés, desplegats posteriorment en l'Ordre ECD/2406/2012, de 30 d'octubre, per la qual s'estableix el currículum dels cicles inicial i final de grau mitjà corresponent als títols de Tècnic Esportiu en les disciplines hípiques de Salt, Domadura i Concurs Complet i Tècnic Esportiu en les disciplines hípiques de Resistència, Orientació i Turisme Eqüestre.  
Per tot això, i en virtut de les facultats que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Establir les bases de la convocatòria, corresponent a l'any 2017, de les proves de caràcter específic per a l'accés al cicle inicial de grau mitjà dels Ensenyaments Esportius de Futbol i Futbol Sala, i les proves de caràcter específic per a l'accés al cicle inicial de grau mitjà d'Esgrima, les quals figuren en l'annex I de la present resolució.  
  
Segon  
Aprovar el calendari i el procediment, que figura en l'annex II, per a l'admissió de sol·licituds i matriculació per a cursar els Ensenyaments Esportius de cicle inicial i cicle final de grau mitjà de Futbol i Futbol Sala, de cicle superior de grau superior de Futbol i Futbol Sala, de cicle inicial de grau mitjà i de cicle superior de grau superior d'Esgrima i de cicle inicial de grau mitjà d'Hípica, en el Centre Integrat de Formació Professional Complex Educatiu de Cheste, durant el curs acadèmic 2016-2017.  
  
Tercer  
El centre autoritzat d'Ensenyaments Esportius Eqüestres de la Federació Hípica, amb codi de centre 73145174, el titular del qual és la Federació d'Hípica de la Comunitat Valenciana organitzarà i realitzarà les proves específiques d'accés al cicle inicial de grau mitjà d'Hípica, amb anterioritat al 9 de febrer de 2017.  
  
De conformitat amb allò que disposen l'article 112, 121 i 122 de la Llei 39/2015, d- 1 de octubre, del procediment administratiu comú de les administracions públiques, i l'article 68 de la Llei 5/1983, del Consell, contra el present acte, que no esgota la via administrativa, es podrà interposar un recurs d'alçada davant del secretari autonòmic d'Educació, en el termini d'un mes a comptar de la data següent al de la seua publicació.  
  
València, 20 de gener de 2017.- La directora general de Formació Professional i Ensenyaments de Règim Especial: Marina Sánchez Costas.  
  
  
ANNEX I  
Bases de la convocatòria  
  
Les presents bases regiran la convocatòria de les proves de caràcter específic, per a l'accés al cicle inicial de grau mitjà dels Ensenyaments Esportius de Futbol, Futbol Sala i Esgrima corresponent al curs escolar 2016-2017.  
  
Base 1. Terminis d'inscripció i realització de les proves  
1.1. Període d'inscripció: del 30 de gener al 3 de febrer de 2017, ambdós inclosos.  
1.2. Publicació llista provisional d'admesos: 6 de febrer de 2017, en els taulers d'informació del Centre Integrat de Formació Professional Complex Educatiu de Cheste, de la conselleria competent i de les tres direccions territorials d'Educació, Investigació, Cultura i Esport (Alacant, Castelló i València).  
1.3. Termini de reclamació a la llista provisional: del 7 de febrer al 9 de febrer de 2017, ambdós inclosos.  
1.4. Publicació llista definitiva d'admesos: 9 de febrer de 2017, en els taulers d'informació del Centre Integrat de Formació Professional Complex Educatiu de Cheste, de la conselleria competent i de les tres direccions territorials d'Educació, Investigació, Cultura i Esport (Alacant, Castelló i València).  
1.5. Data d'inici de la prova  
ESGRIMA: divendres, 10 de febrer de 2017, a les 16.30 hores.  
FUTBOL I FUTBOL SALA: dissabte, 11 de febrer de 2017, a les 08.30 hores.  
1.6. Lloc de realització de la prova:  
ESGRIMA: Pavelló Poliesportiu de Benimaclet (carrer Daniel Balaciart, s/n, València)  
FUTBOL I FUTBOL SALA: Centre Integrat de Formació Professional Complex Educatiu de Cheste (carretera València-Madrid, s/n, Cheste)  
  
Base 2. Sol·licituds  
  
Per a la formalització de les sol·licituds d'inscripció, s'entregarà en el Centre Integrat de Formació Professional Complex Educatiu de Cheste (carretera de Madrid, s/n, Cheste), el model corresponent que s'adjunta com a annex I degudament omplit. S'acompanyarà amb una fotocòpia compulsada del document nacional d'identitat, fotocòpia compulsada del requisit acadèmic i certificat mèdic oficial, estés en l'imprés editat pel Consell General del Col·legi Oficial de Metges, de fa poc (màxim 2 mesos) i en el qual conste: no patir cap malaltia infectocontagiosa; estar vacunat/ada contra el tètan; comptar amb les condicions psicofísiques necessàries per a la realització de les proves físiques establides per a l'accés a les titulacions de Tècnic Esportiu en la modalitat corresponent.  
El sol·licitant abonarà la taxa del preu públic establit en la legislació vigent, utilitzant el model 046 disponible en la pàgina web de la Conselleria d'Educació, Investigació, Cultura i Esport i la web del Centre Integrat de Formació Professional Complex Educatiu de Cheste.  
  
  
Base 3. Prova d'accés adaptada als que acrediten situació de discapacitat  
De conformitat amb la disposició addicional tercera del Reial Decret 1363/2007, de 24 d'octubre, pel qual s'estableix l'ordenació general dels Ensenyaments Esportius de règim especial i l'article 28 del Decret 132/2012, de 31 d'agost, del Consell, pel qual es regulen els Ensenyaments Esportius de règim especial a la Comunitat Valenciana, la conselleria competent en matèria d'educació articularà el mecanisme necessari, amb la inclusió d'assessors experts o la petició d'informes, perquè el tribunal de les proves d'accés de caràcter específic puga valorar si el grau de discapacitat i les limitacions que comporta possibilita cursar amb aprofitament els ensenyaments, aconseguir les competències corresponents al cicle de què es tracte i exercir la professió.  
En aquest sentit, les persones amb discapacitat hauran d'adjuntar el corresponent certificat del dictamen del reconeixement del grau de minusvalidesa emés pels centres de Valoració i Orientació de Discapacitats adscrits a la conselleria competent en matèria de benestar social, perquè el tribunal designat valore si aqueix grau de minusvalidesa els permetrà cursar amb aprofitament els ensenyaments en les especialitats de Futbol, Futbol Sala i Esgrima.  
El tribunal adaptarà, si és procedent, els requisits i les proves d'accés de caràcter específic que hagen de superar els aspirants que, en tot cas, hauran de respectar l'essencial dels objectius fixats en la present resolució.  
  
Base 4. Exempció  
Quedaran exempts de la prova específica d'accés a aquests ensenyaments els que acrediten les condicions que estableix la disposició transitòria segona, punt dos, del Reial Decret 1363/2007, de 24 d'octubre, pel qual s'estableix l'ordenació general dels Ensenyaments Esportius de règim especial i l'article 21 del Decret 132/2012, de 31 d'agost, del Consell, pel qual es regulen els Ensenyaments Esportius de règim especial a la Comunitat Valenciana.  
  
Base 5. Tribunal  
5.1. Les proves de caràcter específic seran organitzades, controlades i avaluades per un tribunal que serà proposat pel director/a territorial d'Educació, Investigació, Cultura i Esport de València. La Direcció General de Formació Professional i Ensenyaments de Règim Especial comunicarà al Servei Central d'Inspecció el nom de l'inspector/a designat per a organitzar el desenvolupament de les proves.  
5.2. Estarà compost per un president/a i per quatre vocals (avaluadors). Aquests últims seran preferentment membres de l'equip educatiu que impartirà els mòduls d'Ensenyament Esportiu per als quals es realitza la prova específica. El/la president/a serà un/a inspector/a d'Educació, i actuarà de secretari/ària el vocal de menor edat. A proposta del president/a podran incorporar-se al tribunal els assessors/ores que es consideren necessaris en funció dels ensenyaments a què desitja accedir i del nombre de preinscrits.  
5.3. La funció del president/a del tribunal serà garantir que el desenvolupament de les proves d'accés es realitze d'acord amb el que estableix el presente annex.  
5.4. El/la secretari/ària tindrà com a funció estendre acta del desenvolupament de les proves, i certificar que aquesta s'até al que estableix el presente annex. També realitzarà les funcions del president/a, en la seua absència.  
5.5. La realització de les proves pels aspirants la valoraran els/les vocals (avaluadors) del tribunal, de forma privada i independent i seguint els criteris establits per a cada cas.  
5.6. Els que actuen com a vocals en les proves d'accés hauran d'estar en possessió de la titulació següent:  
  
Proves d'accés Titulació dels avaluadors  
- Proves d'accés als Ensenyaments de Tècnics Esportius en Futbol Tècnic Esportiu Superior en Futbol  
- Proves d'accés als Ensenyaments de Tècnics Esportius en Futbol Sala - Tècnic Esportiu Superior en Futbol Sala  
Proves d'accés als Ensenyaments de Tècnics Esportius en Esgrima - Tècnic Esportiu Superior en Esgrima  
  
  
5.7. En la primera part de les proves també podran exercir la funció d'avaluadors els membres del tribunal que acrediten el títol de Llicenciat en Ciències de l'Activitat Física i de l'Esport o qualsevol altre que haja sigut declarat equivalent o homologat amb aquest.  
5.8. La seu del tribunal de Futbol i Futbol Sala estarà en les dependències del Centre Integrat de Formació Professional Complex Educatiu de Cheste, i la seu del Tribunal d'Esgrima estarà en les dependències del Poliesportiu de Benimaclet de València.  
5.9. Els membres de les comissions d'avaluació estaran subjectes a le causes d'abstenció i recusació que indiquen els articles 23 i 24 de la Llei 40/2015, d'1 d'octubre, de règim jurídic del sector públic.  
  
Base 6. Desenvolupament de les proves  
6.1. Tots els aspirants hauran d'acreditar la seua personalitat amb el document nacional d'identitat o un altre document oficial identificatiu.  
6.2. Durant la realització de les proves, els membres del Tribunal vetlaran perquè tots els participants complisquen degudament les condicions assenyalades per al recorregut, i podran desqualificar, i per tant no deixar concloure la prova, aquells participants que cometeren alguna irregularitat amb intenció d'engany.  
6.3. Els aspirants tindran una sola oportunitat per a efectuar cada exercici, i actuaran de forma individual, seguint l'ordre de participació que establirà el tribunal.  
6.4. El tribunal publicarà el mateix dia de la prova, prèviament a la realització d'aquesta i per a coneixement dels aspirants, els itineraris, els temps de referència i l'ordre de participació  
  
Prova de caràcter específic per a l'accés a les ensenyances de cicle inicial de grau mitjà en futbol i futbol sala  
La prova especifica serà la determinada en l'annex II del Reial Decret 320/2000, de 3 de març,por el que s'establixen els títols de tècnic esportiu i tècnic esportiu superior en les especialitats de Futbol i Futbol Sala, s'aproven les corresponents ensenyances mínimes i es regulen les proves i els requisits d'accés a estos ensenyanments.  
  
Prova RAE-ESES101, de caràcter específic per a l'accés als ensenyaments de cicle inicial de grau mitjà en Esgrima  
La prova especifica serà la determinada en l'annex 7 del Reial Decret 911/2012, de 8 de juny, pel qual s'estableix el títol de Tècnic Esportiu en Esgrima i se'n fixen els ensenyaments mínims i els requisits d'accés.  
  
Base 7. Avaluació final  
7.1. En la prova de caràcter específic d'accés només es concedirà la qualificació d'apte o no apte. Per a aconseguir la qualificació d'apte els aspirants hauran de superar les dos parts que les componen. La superació de la primera part de les proves exigirà, al seu torn, superar tots els exercicis que la conformen. La superació de la segona part de la prova exigirà haver superat l'exercici que la conforma.  
7.2. La superació de la prova de caràcter específic tindrà efectes en tot l'àmbit de l'Estat i tindrà una vigència de díhuit mesos comptats a partir de la data d'acabament d'aquella.  
7.3. El tribunal estendrà el corresponent certificat acreditatiu segons l'annex II.  
  
Base 8. Procediment de reclamació  
8.1. Els resultats seran publicats el dia 13 de febrer de 2017 en els taulers d'informació del Centre Integrat de Formació Professional Complex Educatiu de Cheste, de la conselleria competent, i de les tres direccions territorials d'Educació, Investigació, Cultura i Esport (Alacant, Castelló i València).  
8.2. Els aspirants podran presentar, sobre les qualificacions obtingudes, les reclamacions que consideren oportunes. Per a això hauran de seguir el procediment establit en l'Ordre 32/2011, de 20 de desembre, de la Conselleria d'Educació, Formació i Ocupació, per la qual es regula el dret de l'alumnat a l'objectivitat en l'avaluació, i s'estableix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que corresponga (DOCV 6680, 28.12.2011).»  
8.3. El president del tribunal remetrà a la Direcció Territorial d'Educació, Investigació, Cultura i Esport de València un informe sobre les reclamacions presentades, així com del resultat d'aquestes i de les observacions que pogueren ser rellevants per a futures actuacions.  
  
  
Base 9. Custòdia i arxiu de documents  
Les actes, segons el model de l'annex III, seran arxivades i custodiades pel Centre Integrat de Formació Professional Complex Educatiu de Cheste.  
  
  
ANNEX II  
Calendari i procediment per a l'admissió de sol·licituds i matriculació per a cursar, en el Centre Integrat de Formació Professional Complex Educatiu de Cheste, els ensenyaments de cicle inicial i cicle final de grau mitjà i cicle superior de grau superior de Futbol i Futbol Sala, cicle inicial de grau mitjà i cicle superior de grau superior d'Esgrima i cicle inicial de grau mitjà d'Hípica, en el Centre Integrat de Formació Professional Complex Educatiu de Cheste, durant el curs acadèmic 2016-2017  
  
1. Sol·licitants  
Termini d'admissió de sol·licituds  
Els dies 13 i 14 de febrer de 2017.  
En el moment de la matriculació, el sol·licitant abonarà la taxa del preu públic establit en la legislació vigent.  
  
2. Documentació  
2.1. Els sol·licitants presentaran, en el Centre Integrat de Formació Professional Complex Educatiu de Cheste, la sol·licitud que figura com a annex IV per al cicle final, i V per a cicle inicial, a la present resolució, junt amb:  
- Fotocòpia compulsada del DNI/NIE.  
- Dos fotografies tipus carnet.  
- Fotocòpia compulsada del títol de Graduat en Educació Secundària o equivalent o certificat d'haver superat la prova d'accés substitutiva per als Ensenyaments Esportius de règim especial.  
- Certificat de superació de la prova específica d'accés al primer nivell o de l'exempció, exclusivament per a la sol·licitud d'accés al cicle inicial.  
- Certificat de superació del cicle inicial de la modalitat corresponent, exclusivament per a la sol·licitud d'accés al cicle final.  
2.2. Els sol·licitants que demanen accedir al cicle superior presentaran, en el Centre  
Integrat de Formació Professional Complex Educatiu de Cheste, la sol·licitud que figura com annex VI a la present resolució, junt amb:  
  
- Fotocòpia compulsada del document nacional d'identitat.  
- Dos fotografies tipus carnet.  
- Fotocòpia compulsada del títol de Batxiller o equivalent a efectes acadèmics o certificat d'haver superat la prova de maduresa substitutiva per als Ensenyaments Esportius de grau superior de règim especial.  
  
- Certificat acadèmic de superació dels ensenyaments de grau mitjà del títol de Tècnic Esportiu en l'especialitat corresponent  
  
- En el cas de l'especialitat de Futbol, certificat expedit per la federació de futbol competent, en cada cas, que acredite el requisit esportiu d'accés als ensenyaments de Tècnic Esportiu Superior en Futbol que s'estableix en la disposició final segona del Reial Decret 1363/2007, de 24 d'octubre, o el certificat individual expedit pel Consell Superior d'Esports, que acredite ser esportista d'alt nivell en l'especialitat esportiva de Futbol, o de la Secretaria Autonòmica d'Esport, que acredite figurar en la relació d'esportista d'elit de la Comunitat Valenciana, en l'especialitat de Futbol, que estiga en condicions de figurar en aquesta, i s'estendrà aquest benefici als cinc anys següents als de la pèrdua de la condició d'esportista d'alt nivell, en els termes establits per l'apartat 2.a de la disposició transitòria segona del Reial Decret 1363/2007, de 24 d'octubre.  
  
3. Criteris d'admissió  
En el cas que el nombre de les sol·licituds d'admissió siga superior al nombre de places oferides, s'aplicarà en primer lloc el criteri que especifica l'article 30 del Decret 132/2012, de 31 d'agost, del Consell, pel qual es regulen els Ensenyaments Esportius de règim especial a la Comunitat Valenciana, a saber: l'expedient acadèmic dels aspirants en l'Educació Secundària Obligatòria. A continuació, es tindran en compte els criteris següents:  
1. Els sol·licitants que hagen superat la prova de caràcter específic d'accés en la convocatòria regulada en l'annex I d'aquesta resolució, ordenats per la qualificació obtinguda en la segona part de la prova.  
  
2. A continuació, els sol·licitants que hagen superat la prova de caràcter específic d'accés, amb validesa vigent, en convocatòries anteriorment realitzades a la Comunitat Valenciana.  
3. Finalment, els sol·licitants que hagen superat la corresponent prova de caràcter específic d'accés, amb validesa vigent.  
En cas d'empat, es realitzarà l'ordenació alfabètica pel primer cognom dels sol·licitants, per a la qual cosa s'efectuarà un sorteig públic de dos lletres.  
  
4. Òrgan competent  
4.1. El Consell Escolar del Centre Integrat de Formació Professional Complex Educatiu de Cheste és l'òrgan competent per a decidir l'admissió dels sol·licitants i podrà demanar-los la documentació que estime necessària per a la justificació de les situacions i circumstàncies al·legades.  
4.2. Respecte al procés d'admissió, el Consell Escolar haurà de:  
a) Fer públiques les llistes en el tauler d'informació del Centre Integrat de Formació Professional Complex Educatiu de Cheste, i remetre a la conselleria competent i a les direccions territorials d'Educació, perquè les exposen en els seus taulers d'informació, les llistes dels sol·licitants admesos i no admesos a cursar els ensenyaments que regeix la present resolució, classificats i ordenats en funció dels criteris d'admissió establits en aquesta, en data del dia 14 de febrer de 2017.  
  
Les dites llistes tindran caràcter provisional i podran ser objecte de reclamació davant del Consell Escolar en el termini de tres dies hàbils, des de la seua publicació. Transcorregut aquest termini, les llistes definitives seran exposades en els mateixos taulers en què s'han exposat les llistes provisionals en el termini màxim de 48 hores.  
b) Resoldre les reclamacions presentades.  
  
5. Reserva de places  
El Centre Integrat de Formació Professional Complex Educatiu de Cheste reservarà el percentatge de les places que s'oferisquen de cada cicle i modalitat d'Ensenyament Esportiu, per a les persones que, reunint els requisits d'accés, acrediten alguna de les característiques a què fan referència l'article 34.2 del Reial Decret 1363/2007 i l'article 30, apartat 3, del Decret 132/2012, de 31 d'agost, del Consell, que regula els Ensenyaments Esportius de règim especial a la Comunitat Valenciana.  
  
6. Matriculació  
6.1. La matriculació dels nous sol·licitants admesos per a cursar els ensenyaments, es realitzarà els dies 15 al 17 de febrer de 2017, ambdós inclosos.  
6.2. Si finalitzat el període de matrícula establit en el punt anterior no s'haguera formalitzat aquesta, decaurà el dret a la plaça obtinguda  
  
6.3. En el moment de la matriculació, el sol·licitant abonarà la taxa del preu públic establit en la legislació vigent.